Мікалаеўская царква (Пінск, на могілках)

Мікалаеўская царква — колішні праваслаўны храм у Пінску, які размяшчаўся на праваслаўнай частцы могілак па вуліцы Спакойнай.

 Гісторыя 
Пабудавана ў 1823 годзе з дрэва, перабудавана ў 20 ст. на сродкі вернікаў. Была прыпісана да Свята-Фёдараўскай царквы.
міні|злева|Калоны ганка
Царква была ўнесена ў Збор помнікаў гісторыі і культуры Беларусі (1984). Царква не збераглася, засталіся дзве калоны ганка.

міні|злева|Маці Божая Адзігітрыя. Першая палова XVII ст. Паступіў з могілкавай Мікалаўскай царквы г. Пінска. НММ РБ
З царквы паходзіць абраз Маці Божай Адзігітрыі (першая палова XVII ст.), які захоўваецца ў Нацыянальным мастацкім музеі Беларусі.

 Архітэктура 
міні|злева|План царквы
Царква — помнік архітэктуры з рысамі класіцызму. Асноўны зруб, аднолькавы па шырыні з бабінцам, пераходзіць у пяцігранную апсіду. Зрубы накрыты агульным дахам. Над бабінцам ўзвышаецца чацверыковая званіца з галоўкай. Фасады ўпрыгожаны пілястрамі. Пры ўваходзе — ганак з 2 калонамі.

 Літаратура 


 Спасылкі 

Катэгорыя:1823 год у Беларусі
Катэгорыя:Зніклі ў XX стагоддзі
Катэгорыя:Драўляныя цэрквы Беларусі
Катэгорыя:Знішчаныя збудаванні Пінска
Катэгорыя:Колішнія праваслаўныя храмы Пінска
Катэгорыя:Старыя могілкі (Пінск)
Катэгорыя:Храмы Святога Мікалая